След края на ремонта „Красний Крим“ практически веднага започва изпълнението на възложените му бойни задачи. На 22 август 1941 г. отряд кораби в състав крайцера „Красний Крим“, есминците „Фрунзе“ и „Дзержинский“ пристигат на помощ на обсадената Одеса. Корабите доставят в Одеса попълнение, състоящо се от 1-ви отряд на моряци-доброволци 600 на брой и 2-ри отряд на моряците-доброволци – 700 души. След стоварването на войските отряда кораби подлага на обстрел настъпващите части на 15-а румънска пехотна дивизия в района на населените пунктове Свердлов и Чабанка.